wannaphong/clean_thaiwikipedia huggingface dataset:
# จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
การเลือกตั้งสมาชิกสภาผู้แทนราษฎรจังหวัดเชียงใหม่ มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานผลการเลือกตั้งสมาชิกสภาผู้แทนราษฎร ๒๒ มีนาคม พ.ศ. ๒๕๓๕. กรมการปกครอง กระทรวงมหาดไทย. 2535

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองเชียงใหม่, อำเภอสันกำแพง, อำเภอสารภี และอำเภอดอยสะเก็ด

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ริม, อำเภอสันทราย, อำเภอแม่แตง, อำเภอเชียงดาว, อำเภอพร้าว, อำเภอฝาง, อำเภอแม่อาย, กิ่งอำเภอเวียงแหง และกิ่งอำเภอไชยปราการ

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสันป่าตอง, อำเภอจอมทอง, อำเภอฮอด, อำเภอแม่แจ่ม, อำเภอสะเมิง, อำเภอหางดง, อำเภออมก๋อย, อำเภอดอยเต่า และกิ่งอำเภอแม่วาง
# Estola brunnea
Estola brunnea เป็นชนิดของด้วงในวงศ์ Cerambycidae ที่ได้รับการบรรยายโดย Thomson ใน ค.ศ. 1868 ถือเป็นแมลงที่เป็นที่รู้จักจากบราซิลBioLib.cz - Estola brunnea.  Retrieved on 8 September 2014.
# Estola boliviana
Estola boliviana เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1940 ถือเป็นแมลงที่เป็นที่รู้จักจากโบลิเวียBioLib.cz - Estola boliviana.  Retrieved on 8 September 2014.
# การผนวกทิเบตโดยสาธารณรัฐประชาชนจีน
ทิเบตถูกผนวกเข้าอยู่ภายใต้ปกครองของสาธารณรัฐประชาชนจีน (PRC) หลังรัฐบาลทิเบตลงนามในข้อตกลงสิบเจ็ดจุดซึ่งองค์ทะไลลามะที่ 14 ทรงลงสัตยาบันในวันที่ 24 ตุลาคม 1951 แต่ต่อมาพระองค์ได้ปฏิเสธโดยอ้างว่าได้พระองค์ถูกบังคับให้ต้องแสดงความเห็นชอบต่อข้อตกลงดังกล่าว เหตุการณ์นี้เกิดขึ้นภายหลังรัฐบาลทิเบตพยายามจะได้รับการรับรองโดยนานาชาติ, ความพยายามปรับกองทัพทิเบตให้เป็นสมัยใหม่, การเจรจาระหว่าวรัฐบาลของทั้งสองรัฐ และ การสู้รบในชัมโตในคัมเมื่อเดือนตุลาคม 1950 บรรดาเหตุการณ์เหล่านี้เรียกรวมกันว่า "การปลดแอกทิเบตโดยสันติ"  โดยรัฐบาลจีน แม้ว่าจะมีรายงานว่ามีชาวทิเบตเสียชีวิตหลายพันรายระหว่างการบุกรุกโดยเจ้าหน้าที่กองทัพของจีนเอง หรือเรียกว่า "การรุกรานทิเบตโดยจีน"  โดยคณะกรรมการปกครองกลางทิเบต กับชาวทิเบตโพ้นทะเล

รัฐบาลทิเบตและโครงสร้างทางสังคมของทิเบตยังคงอยู่เป็นระบบภายใต้อำนาจปกครองของจีน กระทั่งเกิดการลุกฮือใหญ่ปี 1959 เมื่อองค์ทะไลลามะเสด็จลี้ภัยไปยังอินเดีย หลังจากนั้นมาโครงสร้างรัฐบาลและสังคมของทิเบตถูกยุบ;  ;  Shakya 1999 p.208,240,241. (all sources: fled Tibet, repudiated agreement, dissolved local government).
# อ็อลเดินบวร์ค
อ็อลเดินบวร์ค  เป็นนครในรัฐนีเดอร์ซัคเซิน ประเทศเยอรมนี ตั้งอยู่ทางตะวันตกของนครเบรเมิน บนชายฝั่งแม่น้ำฮุนเทอ มีประชากรประมาณ 172,000 คน

อ็อลเดินบวร์คเดิมเป็นชุมชนและป้อมปราการขนาดเล็กริมแม่น้ำฮุนเทอ (Hunte) เมืองนี้ได้รับการกล่าวถึงครั้งแรกในเอกสารปี ค.ศ. 1108 ในชื่อ Aldenburg ซึ่งหมายถึง "ปราสาทเก่า" อ็อลเดินบวร์คเติบโตขึ้นในฐานะเมืองสำคัญในยุคกลาง โดยมีบทบาทเป็นศูนย์กลางการค้าและการปกครอง ต่อมาในศตวรรษที่ 17 เมืองนี้กลายเป็นซึ่งเป็นรัฐอิสระในจักรวรรดิโรมันอันศักดิ์สิทธิ์ และยังเป็นเมืองหลวงของรัฐเรื่อยมา 

ต่อมาในศตวรรษที่ 19 เมืองได้รับการพัฒนาอย่างรวดเร็วทั้งในด้านเศรษฐกิจและวัฒนธรรม อาคารสถาปัตยกรรมแบบนีโอคลาสสิก เช่น ปราสาทอ็อลเดินบวร์ค และโรงละครอ็อลเดินบวร์ค สะท้อนถึงความรุ่งเรืองในยุคนั้น ปัจจุบัน เศรษฐกิจของอ็อลเดินบวร์คมุ่งเน้นอุตสาหกรรมพลังงาน การวิจัย และการพัฒนาเทคโนโลยีดิจิทัล โดยเฉพาะในด้านพลังงานหมุนเวียน อ็อลเดินบวร์คมีสถาบันอุดมศึกษาของรัฐจำนวนสองแห่ง
# ลุ้นรักฉบับคู่ต่างขั้ว
เป็นซีรีส์มังงะญี่ปุ่นที่เขียนและวาดภาพประกอบโดยโคชะ อากาซาวะ ตีพิมพ์ครั้งแรกในรูปแบบตอนเดียวจบในบริการโชเน็ง จัมป์+ของชูเอชะในเดือนมกราคม พ.ศ. 2564 ก่อนจะได้ตีพิมพ์เป็นตอนต่อเนื่องในเว็บไซต์เดียวกันตั้งแต่เดือนพฤษภาคม พ.ศ. 2565 จนถึงเดือนพฤศจิกายน พ.ศ. 2567 ได้มีการรวบรวมตีพิมพ์เป็นเล่ม(ทังโกบง) จำนวน 8 เล่ม ณ เดือนสิงหาคม พ.ศ. 2567 ซีรีส์อนิเมะทางโทรทัศน์ที่ผลิตโดยสตูดิโอลาพิน แทรค มีกำหนดออกอากาศในเดือนมกราคม พ.ศ. 2569

 ตัวละคร 

 สื่อ 
 มังงะ 
ลุ้นรักฉบับคู่ต่างขั้วเขียนและวาดภาพประกอบโดยโคชะ อากาซาวะ ตีพิมพ์ครั้งแรกในรูปแบบวันช็อตทางบริการโชเน็ง จัมป์+ของชูเอชะเมื่อวันที่ 7 มกราคม พ.ศ. 2564 ได้รับการลงตีพิมพ์บนเว็บไซต์เดียวกันตั้งแต่วันที่ 2 พฤษภาคม พ.ศ. 2565 จนถึงวันที่ 25 พฤศจิกายน 2567 ได้รับการรวมรวมตีพิมพ์เป็นเล่ม(ทังโกบง)จำนวน 8 เล่ม ตั้งแต่กรกฎาคม พ.ศ. 2565 จนถึงมีนาคม พ.ศ. 2568

ในเดือนมิถุนายน พ.ศ. 2565 ชูเอชะเริ่มเผยแพร่ซีรีส์เป็นภาษาอังกฤษบนเว็บไซต์และแอปมังงะพลัส ได้รับการแปลและตีพิมพ์เป็นภาษาไทยโดยสำนักพิมพ์สยามอินเตอร์คอมิกส์ 

 จำนวนเล่ม 

 นิยาย 
นิยายที่เขียนโดยชุนโตะ ไซบะ ชื่อว่า"ลุ้นรักฉบับคู่ต่างขั้ว: ซันนี่ & เรนนี่" ได้รับการตีพิมพ์ในภาษาญี่ปุ่นเมื่อวันที่ 2 พฤศจิกายน พ.ศ. 2566 เนื้อเรื่องเป็นการบันทึกเหตุการณ์ในหนึ่งวันจากมุมมองของคนสามกลุ่ม

 อนิเมะ 
มีการประกาศสร้างเป็นซีรีส์อนิเมะทางโทรทัศน์เมื่อวันที่ 25 พฤศจิกายน พ.ศ. 2567 จะผลิตโดยสตูดิโอลาพิน แทรคและกำกับโดยทาคาโยชิ นากาโทโมะ เขียนบทโดยเทรุโกะ อุตสึมิ ซึ่งจะรับหน้าที่เป็นโปรดิวเซอร์แอนิเมชันด้วย และออกแบบตัวละครโดยมาโกะ มิยาโกะ มีกำหนดออกอากาศในเดือนมกราคม พ.ศ. 2569

 ผลตอบรับ 
ในปี พ.ศ. 2565 ลุ้นรักฉบับคู่ต่างขั้วได้รับการเสนอชื่อเข้าชิงรางวัลมังงะถัดไปในประเภทเว็บมังงะ และอยู่ในอันดับที่ 2 จากผู้เข้าชิง 50 ราย ได้ติดอันดับที่ 34 ในรายชื่อ “หนังสือแห่งปี” ปี 2022 ของนิตยสารดาวินชี่ ซีรีส์เรื่องนี้ติดอันดับที่ 9 ในอันดับมังงะที่ดีที่สุดสำหรับผู้อ่านชายของโคโนะ มังงะ งะ ซูโงอิ!ของทาคาระจิมะชะฉบับปี 2023 โดยอยู่อันดับเดียวกับมิโดริ โนะ อุตะ: ชูชู กุนฟู ซีรีส์นี้ติดอันดับที่ 3 ในงานรางวัลมังงะ ไทโชครั้งที่ 16 โดยอยู่อันดับเดียวกับครูโฮชิ ดาวในดงสาวป่วน และอยู่ในอันดับที่ 7 ในครั้งที่ 17 เมื่อปี พ.ศ. 2567 ซีรีส์นี้ติดอันดับสิบสองในรายชื่อการ์ตูนแนะนำของพนักงานร้านหนังสือแห่งชาติประจำปี พ.ศ. 2566 และยังอยู่อันดับที่สองในรายชื่อปี พ.ศ. 2567 อีกด้วย ซีรีส์นี้ติดอันดับที่ 6 ในรางวัลสึทายะ คอมมิค อวอร์ดประจำปี พ.ศ. 2566 ซีรีส์เรื่องนี้ร่วมกับเรื่องบ้านวิกลคว้ารางวัล Men's Comic Prize ในงาน "Minna ga Erabu!! Denshi Comic Taishō 2024" ของ NTT Solmare ในปี พ.ศ. 2567

หลุยส์ เคมเนอร์จาก Comic Book Resources ได้เปรียบเทียบซีรีส์นี้กับหนุ่มเย็บผ้ากับสาวนักคอสเพลย์ในเชิงบวก โดยสังเกตเห็นความคล้ายคลึงกันในเคมีของตัวละครหลักและการใช้แนวคิดโรแมนติกแบบ "สิ่งตรงข้ามดึงดูดกัน" ของเรื่อง
# ดิลก
ในศาสนาฮินดู ดิลก (ติลัก) หรือ ติกะ เป็นรอยแต้มบนหน้าผาก ตรงจุดอาชญาจักรหรือตามที่สาม แต่ก็อาจป้ายตามส่วนอื่นของร่างกาย เช่น คอ มือ อก หรือแขนเช่นกัน ดิลกอาจป้ายทุกวันเพื่อประดับ, ใช้เพื่อบ่งบอกนิกายหรือสำนัก หรือใช้ประกอบพิธีกรรมทางการศาสนาหรือป้ายตามโอกาส แตกต่างกันไปตามธรรมเนียมปฏิบัติของแต่ละที่ นอกจากนี้ยังอาจใช้เพื่อให้เกียรติอีกบุคคลหนึ่ง หรือเพื่อต้อนรับบุคคลอื่นเมื่อมาถึงAxel Michaels (2015), Homo Ritualis: Hindu Ritual and Its Significance for Ritual Theory, Oxford University Press, , pp. 100-112, 327

ดิลกมีลักษณะที่หลากหลาย รวมถึงทำมาจากวัสดุที่แตกต่างกันไป ตั้งแต่เถ้าธุลีจากไฟในยัญบูชา, ขี้วัว, ผงไม้จันทน์หอม, ขมิ้น, ดินเหนียว, ถ่าน ไปจนถึงผงโลหะสีแดง

ในแต่ละสำนักและนิกายของศาสนาฮินดูใช้วัสดุและรูปแบบดิลกที่แตกต่างกันไปMakhan Jha, Anthropology of ancient Hindu kingdoms: a study in civilizational perspective, p. 126

เช่น ในไวษณวนิกายตามธรรมเนียมแบบเคร่งครัดจะใช้การป้ายดิลกและสัญลักษณ์อื่นบนร่างกายสิบสองจุด ดิลกแบบไวษณวะมีชื่อเรียกว่าอุรธวปุนทระ ประกอบด้วยเส้นขีดแนวตั้งสองหรือสามเส้นจากใต้ไรผมจนเกือบถึงปลายจมูก เชื่อมกันตรงกลาง มีลักษณะคล้ายอักษร U กระนั้นยังมีลักษณะเฉพาะของอุรธวปุนทระที่แตกต่างกันไปในแต่ละสำนักของไวษณวนิกาย และมีการใช้วัสดุตั้งแต่ไม้จันทน์หอมไปจนถึงวัสดุอื่น ๆ ส่วนในไศวนิกาย มีดิลกที่เรียกว่า ตริปุนทระ หรือรุทรดิลก นิยมเป็นพิเศษในผู้นับถือพระศิวะ ประกอบด้วยเส้นแนวนอนสามแถบพาดผ่านหน้าผาก ละเส้นนวตั้งหนึ่งเส้นหรือวงกลมอยู่ตรงกลาง ตามธรรมเนียมล้วจะทำมาจากเถ้าธุลีจากยัญบูชา หรือที่เรียกว่า วิภูติ ซึ่งเป็นสัญลักษณ์ของการตัดขาดจากทางโลก
# Mod wsgi
mod_wsgi เป็นมอดูลสำหรับการรันโปรแกรมภาษาไพธอน บน Apache HTTP Server โดยมี WSGI เป็นส่วนต่อประสาน พัฒนาโดย Graham Dumpleton และจัดจำหน่ายภายใต้ Apache License 2.0 รองรับทั้ง Python 2 และ 3

mod_wsgi นั้นง่ายกว่า เร็วกว่า และสามารถทำการตั้งค่าได้ละเอียดมากกว่า mod_python ซึ่งเป็นซอฟต์แวร์ที่ค่อนข้างเก่า รวมถึงการใช้ FastCGI
# หน้ากากออกซิเจน
หน้ากากออกซิเจน  เป็นหน้ากากที่ให้วิธีการถ่ายโอนแก๊สออกซิเจนที่ใช้ในการหายใจจากถังเก็บไปยังปอด โดยหน้ากากออกซิเจนอาจจะครอบเฉพาะจมูกและปาก (หน้ากากทางปากและจมูก) หรือทั้งใบหน้า (หน้ากากเต็มหน้า) ซึ่งอาจทำจากพลาสติก, ซิลิโคน หรือยาง โดยในบางสถานการณ์ อาจส่งออกซิเจนผ่านทางสายให้ออกซิเจนทางจมูกแทนหน้ากากได้

 หน้ากากออกซิเจนพลาสติกทางการแพทย์ 

 ตัวอย่างหน้ากากออกซิเจนพลาสติกทางการแพทย์ 
หน้ากากออกซิเจนทางการแพทย์ส่วนใหญ่ใช้โดยผู้ให้บริการทางการแพทย์สำหรับการรักษาด้วยออกซิเจน เนื่องจากหน้ากากชนิดนี้เป็นแบบใช้แล้วทิ้งจึงช่วยลดต้นทุนการทำความสะอาดและความเสี่ยงต่อการติดเชื้อ การออกแบบหน้ากากสามารถระบุความแม่นยำของการส่งออกซิเจนในสถานการณ์ทางการแพทย์ต่าง ๆ หลากหลายที่ต้องได้รับการรักษาด้วยออกซิเจน

thumb|ภาพอุปกรณ์ดูแลระบบทางเดินหายใจ

โดยปกติแล้วออกซิเจนในอากาศห้องจะมีอยู่ประมาณ 21 เปอร์เซ็นต์ และเปอร์เซ็นต์ที่สูงกว่านั้นมักมีความจำเป็นในการรักษาทางการแพทย์ ออกซิเจนในเปอร์เซ็นต์ที่สูงนี้จัดเป็นยา โดยออกซิเจนมากเกินไปอาจเป็นอันตรายต่อสุขภาพของผู้ป่วย ส่งผลให้ผู้ป่วยต้องพึ่งออกซิเจนในระยะยาว และในกรณีร้ายแรง ผู้ป่วยอาจตาบอดได้ ด้วยเหตุผลเหล่านี้ การรักษาด้วยออกซิเจนจึงได้รับการตรวจสอบอย่างใกล้ชิด ทั้งนี้ หน้ากากมีน้ำหนักเบาและติดด้วยแถบคาดศีรษะหรือสายคล้องหูแบบยางยืด โดยหน้ากากออกซิเจนมีความโปร่งใสเพื่อให้มองเห็นใบหน้าเพื่อให้ผู้ให้บริการด้านการแพทย์ทำการประเมินผู้ป่วยได้ รวมทั้งลดความรู้สึกกลัวที่ปิดมิดชิดที่ผู้ป่วยบางรายมักประสบเมื่อสวมหน้ากากออกซิเจน ซึ่งผู้ป่วยส่วนใหญ่ที่ต้องเข้ารับการผ่าตัดจะต้องสวมหน้ากากออกซิเจนในบางระยะ หรืออาจใช้สายให้ออกซิเจนทางจมูกแทนก็ได้ แต่การส่งออกซิเจนด้วยวิธีนี้จะมีความแม่นยำน้อยกว่าและมีความเข้มข้นที่จำกัด

ตามข้อมูลของแอลทัสมาร์เกตรีเสิร์ช ตลาดหน้ากากออกซิเจนแบบใช้แล้วทิ้งทั่วโลกมีศักยภาพที่จะเติบโตได้ 1.1 พันล้านดอลลาร์สหรัฐระหว่าง ค.ศ. 2019 ถึง ค.ศ. 2023 โดยอัตราการเติบโตของตลาดดังกล่าวจะมีความเร็วเพิ่มขึ้นตลอดช่วงเวลานี้เช่นกัน

 หน้ากากซิลิโคนและหน้ากากยาง 
หน้ากากออกซิเจนซิลิโคนและยางมีน้ำหนักมากกว่าหน้ากากพลาสติก ซึ่งออกแบบมาเพื่อให้มีการปิดผนึกที่ดีในระหว่างการใช้งานเป็นเวลานานโดยนักบิน, บุคคลในการวิจัยทางการแพทย์ และห้องปรับแรงดันบรรยากาศสูง ตลอดจนผู้ป่วยอื่น ๆ ที่ต้องได้รับออกซิเจนบริสุทธิ์ เช่น ผู้ป่วยที่ได้รับภาวะเป็นพิษคาร์บอนมอนอกไซด์ และผู้ป่วยจากโรคลดความกด ทั้งนี้ นายแพทย์ อาเธอร์ เอช. บัลบูเลียน เป็นผู้ริเริ่มหน้ากากออกซิเจนที่สามารถใช้งานได้จริงรุ่นแรก ซึ่งนักบินในช่วงสงครามโลกครั้งที่สองสวมใส่และใช้โดยโรงพยาบาล ส่วนวาล์วภายในหน้ากากที่กระชับพอดีเหล่านี้จะควบคุมการไหลของแก๊สเข้าและออกจากหน้ากาก เพื่อให้แก๊สที่หายใจออกมากลับหายใจเข้าไปอีกครั้งน้อยที่สุด
# XPath
thumb| ตำแหน่งของ XPath ในการแปลง XML
XPath (XML Path Language) คือไวยากรณ์ภาษาสำหรับการระบุส่วนเฉพาะของเอกสารที่สอดคล้องกับภาษามาร์กอัป XML มีไวยากรณ์ที่กระชับ โดยไม่ใช่ภาษามาร์กอัปที่ใช้ XML

XPath ได้รับการพัฒนาโดยองค์กรมาตรฐาน W3C (World Wide Web Consortium) โดย XPath 1.0 ได้รับการเผยแพร่เป็นคำแนะนำเมื่อวันที่ 16 พฤศจิกายน 1999 ในเวลาเดียวกันกับ XSL Transformations (XSLT) 1.0XPath 1.0 仕様 (英語) - W3C (World Wide Web Consortium)
# Mod python
mod_python เป็นมอดูลสำหรับเชื่อมต่อApache HTTP Server โดยเรียกใช้สคริปต์ภาษาไพธอนบนเว็บเซิร์ฟเวอร์ มีวัตถุประสงค์เพื่อแทนที่ CGI  ลักษณะเด่นได้แก่การดำเนินการและการเก็บรักษาข้อมูลข้ามหลายเซสชันอย่างรวดเร็ว

แม้ว่าปัจจุบันจะไม่ได้อยู่ระหว่างการพัฒนา แต่ก็ยังไม่มีการประกาศว่าการบำรุงรักษาจะสิ้นสุดApache Quetzalcoatl เพียงแต่ว่า mod_python มีความเสถียรเพียงพอจนแทบไม่จำเป็นต้องมีการบำรุงแล้วmod_pythonのホームページ
# 111 ซัมเมอร์เซต
111 ซัมเมอร์เซต  เป็นอาคารสูงใช้งานเป็นอาคารพาณิชย์และห้างสรรพสินค้า ตั้งอยู่ในย่านออร์เชิร์ด ประเทศสิงคโปร์ มีชื่อเดิมเมื่อเริ่มเปิดตัวว่า อาคารคณะกรรมการบริการสาธารณะ (PUB Building) จนถึงปี 1995 ต่อมาเป็นที่รู้จักในชื่อ อาคารพลังงานสิงคโปร์  จนถึงปี 2008 ซึ่งอาคารถูกซื้อโดยวายทีแอลคอร์เปอเรชั่น แปซิฟิกสตาร์ เคยใช้งานเป็นสำนักงานใหญ่ของเครือเอสพี ก่อนจะย้ายไปที่ปัจจุบันในกัลลัง

ประวัติศาสตร์
อาคารตั้งอยู่ใกล้กับย่านการค้าถนนออร์เชิร์ด สร้างขึ้นเริ่มแรกเพื่อเป็นสำนักงานของแผนกต่าง ๆ ภายในคณะกรรมการบริการสาธารณะซึ่งขยายขนาดขึ้นมากจนต้องย้ายออกจากที่ทำการเดิมในศาลาว่าการนครสิงคโปร์*

การออกแบบอาคารเป็นผลงานจากผู้ชนะการประกวดออกแบบสถาปัตยกรรมในปี 1971 จากผู้เข้าประกวด 23 ชื่อ คณะกรรมการซึ่งนำโดยประธานพียูบี ลิม คิม ซัน เลือกเอาสี่ชิ้นงาน โดยผลงานที่ชนะและถูกคัดเลือกมาสร้างจริงเป็นผลงานโดยบริษัทสถาปนิก กรุ๊ปทูอาร์คีเท็กส์ (Group 2 Architects; 1970–1978)

อาคารมีความสูง 100 เมตร ก่อสร้างแล้วเสร็จในปี 1977 ด้วยเงิน 32 ล้านดอลลาร์สิงคโปร์ ต่อมาได้เปลี่ยนชื่อเป็นอาคารพลังงานสิงคโปร์ (Singapore Power Building) หลังฝ่ายบริการพลังงานไฟฟ้าแบะก๊าซธรรมชาติของพียูบีแปรสภาพเป็นองค์กรแยกออกมาในชื่อ พลังงานสิงคโปร์ (Singapore Power) ในวันที่ 1 ตุลาคม 1995 อาคารได้รับการปรับสภาพครั้งใหญ่ในปี 2006 โดยการปรับเฟอร์นิเจอร์ภายในและรีแคล็ดอาคารด้วยโลหะสีเงิน

ในวันที่ 29 มกราคม 2007 พียูบีย้ายออกจากอาคารไปยังสำนักงานใหม่ที่อาคารสิ่งแวดล้อม (Environment Building) บนถนนสก็อตส์ ซึ่งเป็นที่ทำการของกระทรวงสิ่งแวดล้อมและทรัพยากรน้ำ กรมที่พียูบีสังกัดอยู่ วายทีแอล แปซิฟิกสตาร์ (YTL Pacific Star) เข้าซื้ออาคารในเดือนกุมภาพันธ์ 2008 และเปลี่ยนมาใช้ชื่อปัจจุบัน รวมถึงเข้าแปรสภาพอาคารด้วยงบประมาณ 50 ล้านดอลลาร์สิงคโปร์ แปรสภาพภายในจากพื้นที่ว่าง โถงรับรอง สำนักงาน และโรงอาหารเดิมมาเป็นพื้นที่ค้าขาย หอประชุม ไปจนถึงลานจอดรถ อาคารเปิดให้บริการอีกครั้งในปี 2010 พร้อมซุปเปอร์มาร์เก็ตแฟร์ไพรส์ไฟนิสต์ (FairPrice Finest) ให้บริการ

สถาปัตยกรรม
คณะกรรมการตัดสินการแข่งขันประกวดแบบอาคารบรรยายผลงานออกแบบนี้ว่าเป็น "รูปแบบตามธรรมชาติ และการใช้สอยที่ทำให้ได้มาซึ่งตัวตนและศักดิ์ศรี" ของอาคาร อาคารสูง 17 ชั้นนี้มีอิทธิพลอย่างชัดเจนจากศาลาว่าการนครบอสตัน ผลงานออกแบบโดยเกอร์ฮาร์ด เอ็ม. คอลแมนในปี 1962 ซึ่งได้อิทธิพลอีกทีมาจาก Sainte Marie de La Tourette (1957–1960) ผลงานออกแบบโดยเลอกอร์บูซีเบร์ พัฒนาการของโครงร่าง (development of form) ของอาคารมีลักษณะแมนเนอริสต์ แต่กระนั้นก็มีความขัดแย้งกับตรรกะในตัว (inherent logic) ที่ปรากฏชัดเจนทั้งใน La Tourette กับบางส่วนของศาลาว่าการนครบอสตัน

อาคารนี้ออกแบบด้วยสถาปัตยกรรมสมัยใหม่ รูปแบบบรูทัลลิสต์

อาคารมีลักษณะแปลนเป็นรูปอักษร H โดยตรงกลางเป็นเซอร์วิสคอร์ และมีโถงต้อนรับที่มีอากาศถ่ายเทโดยธรรมชาติ ปีกสองปีกของอาคารซึ่งหันหน้าออกทิศเหนือกับใต้และขนานกันมีความสูงไม่เท่ากัน และเชื่อมต่อกันด้วยพื้นที่แนวตัดสูงสามชั้นที่มีขนาดกว้างกว่า
# จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
การเลือกตั้งสมาชิกสภาผู้แทนราษฎรจังหวัดเชียงใหม่ พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนรายงานวิจัยการเลือกตั้งสมาชิกสภาผู้แทนราษฎร พ.ศ. 2531. กรมการปกครอง กระทรวงมหาดไทย. 2532

 ภาพรวม 

 ผลการเลือกตั้งแบบแบ่งเขต 
เขต 1 • เขต 2 • เขต 3
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองเชียงใหม่, อำเภอสันกำแพง, อำเภอสารภี และอำเภอดอยสะเก็ด

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอแม่ริม, อำเภอสันทราย, อำเภอแม่แตง, อำเภอเชียงดาว, อำเภอพร้าว, อำเภอฝาง, อำเภอแม่อาย, กิ่งอำเภอเวียงแหง และกิ่งอำเภอไชยปราการ

 เขตเลือกตั้งที่ 3 
เขตการเลือกตั้งที่ 3 ประกอบด้วยอำเภอสันป่าตอง, อำเภอจอมทอง, อำเภอฮอด, อำเภอแม่แจ่ม, อำเภอสะเมิง, อำเภอหางดง, อำเภออมก๋อย, และอำเภอดอยเต่า
# คูเกี๋ยน
คูเกี๋ยน("ขณะนั้นคูเกี๋ยนซึ่งเปนทหารของเฮาเหลกนั้นมาอยู่ด้วยจงโฮย ๆ ใช้สอยเปนคนสนิธ ได้ยินดังนั้นจึงเอาเนื้อความไปบอกแก่เฮาเหลกทุกประการ เฮาเหลกก็ร้องไห้จึงว่า ตัวข้ามิได้รู้ว่าจงโฮยคิดการขบถถึงเพียงนี้เลย สงสารแต่เฮาเกียนบุตรของเราอยู่ภายนอกมิได้รู้เหตุผลประการใด แม้ท่านคิดถึงคุณแต่หนหลังจงช่วยบอกแก่บุตรเราด้วยเถิด ถึงมาทว่าตัวเราจะตายก็ตามบุญ คูเกี๋ยนจึงว่าท่านอย่าปรารมภ์เลย ข้าพเจ้าจะคิดกำจัดศัตรูเสียให้ได้ แล้วคูเกี๋ยนก็กลับมาจึงว่าแก่จงโฮยว่า ซึ่งท่านให้เอาขุนนางทั้งปวงมาขังไว้ในวังนี้ผู้ใดจะส่งเข้าปลาอาหารก็หาไม่ ข้าพเจ้าเห็นจะอดเข้าตายเสียสิ้น ขอให้ท่านแต่งผู้ใดผู้หนึ่งไปกำกับอยู่ด้วย รับเข้าปลาอาหารให้แก่ขุนนางทั้งปวงจึงจะชอบ จงโฮยก็เห็นชอบด้วย จึงว่าถ้าดังนั้นท่านจงไปอยู่ตรวจตรากำกับขุนนางทั้งปวงเถิด คูเกี๋ยนได้ท่วงทีดังนั้นก็คำนับแล้วมาอยู่กำกับขุนนางทั้งปวงตามจงโฮยสั่ง ฝ่ายเฮาเหลกจึงตัดนิ้วมือสูบเอาโลหิตเขียนเปนหนังสือลับซ่อนให้แก่คูเกี๋ยน ๆ ก็ใช้ให้คนสนิธถือหนังสือออกไปแจ้งแก่เฮาเกียน")  มีชื่อในภาษาจีนกลางว่า ชิว เจี้ยน  เป็นขุนพลของรัฐวุยก๊กในยุคสามก๊กของจีน เป็นคนสนิทของจงโฮยขุนพลวุยก๊ก

 ประวัติ 
ในปี ค.ศ. 263 ในการรบที่วุยก๊กพิชิตรัฐจ๊กก๊กที่เป็นรัฐอริ คูเกี๋ยนมีตำแหน่งเป็นแม่ทัพในค่าย (帳下督 จ้างเซี่ยตู) ของจงโฮย และร่วมติดตามจงโฮยในการศึก เดิมคูเกี๋ยนเป็นผู้ใต้บังคับบัญชาของขุนพลเฮาเหลก เฮาเหลกแนะนำคูเกี๋ยนให้กับสุมาเจียวผู้สำเร็จราชการแทนพระองค์แห่งวุยก๊ก จงโฮยนับถือคูเกี๋ยนอย่างสูงจึงขอสุมาเจียวให้คูเกี๋ยนมาติดตามตน(會帳下督丘建本屬胡烈，烈薦之文王，會請以自隨，任愛之。) สามก๊กจี่ เล่มที่ 28.

ในวันที่ 1 มีนาคม ค.ศ. 264 จงโฮยตัดสินใจที่จะก่อกบฏในเซงโต๋ (成都 เฉิงตู) อดีตนครหลวงของจ๊กก๊ก จงโฮยสั่งให้ผู้ช่วยคนสนิทเข้าบัญชาการหน่วยทหารต่าง ๆ แล้วจึงสั่งให้กักบริเวณข้าราชการทั้งหมดในสำนักต่าง ๆ และปิดประตูแต่ละสำนัก รวมถึงสั่งให้ปิดประตูเมืองและวางกำลังเวรยามอย่างแน่นหนา เฮาเหลกอดีตผู้บังคับบัญชาของคูเกี๋ยนเป็นหนึ่งในผู้ที่ถูกกักบริเวณ คูเกี๋ยนเห็นใจเฮาเหลกที่ถูกกักบริเวณเพียงลำพังในห้อง จึงไปหาจงโฮยและกล่าวว่าข้าราชการที่ถูกกักบริเวณแต่ละคนควรมีทหารรับใช้ไว้ดูแลอำนวยความสะดวก จงโฮยเห็นด้วย(建愍烈獨坐，啟會，使聽內一親兵出取飲食，諸牙門隨例各內一人。) สามก๊กจี่ เล่มที่ 28.

เฮาเหลกใช้โอกาสนี้ลวงทหารรับใช้ที่มาดูแลตนให้นำจดหมายไปส่งถึงเฮาเกียนบุตรชาย ในจดหมายมีความว่า "คูเกี๋ยนลอบแจ้งข่าวว่าจงโฮยให้สร้างหลุมขนาดใหญ่พร้อมด้วยกระบองขาวหลายพันท่อน คิดจะเรียกกำลังทหารภายนอกทั้งหมดเข้ามา จะให้หมวกสีขาวแก่ทหารแต่ละนาย ตั้งให้เป็นขุนพลกระจัดกระจาย (散將 ซ่านเจี้ยง) จากนั้นจะให้ถูกทุบจนตายในหลุม"(烈紿語親兵及疏與其子曰：「丘建密說消息，會已作大坑，白棓數千，欲悉呼外兵入，人賜白㡊，拜為散將，以次棓殺坑中。」) สามก๊กจี่ เล่มที่ 28. ข่าวลือนี้ได้รั่วไหลและแพร่กระจายอย่างรวดเร็ว นำไปสู่เหตุการณ์ที่กำลังทหารภายนอกเมืองยกบุกเข้าเซงโต๋ในวันที่ 3 มีนาคม ค.ศ. 264 เป็นผลทำให้จงโฮย, เกียงอุย, เตียวเอ๊กและคนอื่น ๆ ถูกสังหาร
# น่าน ฟ้า ชลาลัย
น่าน ฟ้า ชลาลัย เป็นละครโทรทัศน์ไทยแนวสุขนาฏกรรม ดรามา ปี 2567 จากการกำกับของ กรพจน์ สืบชมภู นำแสดงโดย เจมส์ มาร์, พีรวิชญ์ อรรถชิตสถาพร และณัฏฐณิชา ดังวัธนาวณิชย์ ออกอากาศทางช่อง 3 เอชดี ทุกวันพุธและพฤหัสบดี เวลา 20.30 น. (เวลามาตรฐานไทย) ระหว่างวันที่ 25 กรกฎาคม ถึง 18 กันยายน 2567 ซึ่งละครเรื่องนี้นับเป็นละครเรื่องสุดท้ายของ ณิชา ณัฏฐณิชา ในฐานะนักแสดงในสังกัดช่อง 3

 นักแสดง 
 นักแสดงหลัก ตัวละคร  นักแสดง น่านตะวัน นนทกิจอนันต์ (น่าน) เจมส์ มาร์ ชลาลัย ปัถมนันท์ (นํ้า) ณัฏฐณิชา ดังวัธนาวณิชย์ ฟ้าคราม ธนาทิป (ฟ้า) พีรวิชญ์ อรรถชิตสถาพร นักแสดงสมทบ ตัวละคร  นักแสดง ธนากร ธีระไพบูลย์ (กร) กาจบัณฑิต ใจดี กวินตรา วิภาภรณ์พรรณ (แก้ม) ชญานิศ จ่ายเจริญ กมลชนก (เก๋) ฉัตรฑริกา สิทธิพรม เกวลิน (หลิน) สโรชา วาทิตตพันธ์ ภาสพงษ์ นนทกิจอนันต์ (พงษ์) ชาตโยดม หิรัณยัษฐิติคมชาญ เรืองพุฒิคงกะพัน แสงสุริยะอดิษฐ์ศรุต วิจิตรานนท์เกื้อ วิภาภรณ์พรรณนพชัย มัททวีวงศ์ อดุลย์ ธนาทิป สุพจน์ จันทร์เจริญชุมพล (พล)ณภัทร โชคจินดาชัยนิกร (นิค)ณัฏฐ์ปวินท์ กุลกัลยาดีธนาวุฒิ (เทียร่า)เขมรัชต์ สุนทรนนท์ มิณฑิตา (มิ้นท์) ณัฐภัสสร สิมะเสถียรบุรินทร์ชินพรรธน์ กิติชัยวรางค์กูรชื่นปรารถนา สัชฌุกร นักแสดงรับเชิญ ตัวละคร  นักแสดงนลินา ธีระไพบูลย์สรวงสุดา ลาวัณย์ประเสริฐธนวัฒน์ ธีระไพบูลย์ทรงสิทธิ์ รุ่งนพคุณศรีธนโชติ ปัถมนันท์ (โชติ)กรุณพล เทียนสุวรรณจุรีมาศ ธนาทิปปัทมวรรณ เค้ามูลคดีธีรุตม์ ปัถมนันท์ศุกล ศศิจุลกะธัญมน ปัถมนันท์ (มน)น้ำหนึ่ง สุทธิเดชานัยปรียา ปัถมนันท์อธิชนัน ศรีเสวกชาตรีจักรพันธ์ จันโอ
# เฮาเกียน
เฮาเกียน("เฮาเหลกก็ร้องไห้จึงว่า ตัวข้ามิได้รู้ว่าจงโฮยคิดการขบถถึงเพียงนี้เลย สงสารแต่เฮาเกียนบุตรของเราอยู่ภายนอกมิได้รู้เหตุผลประการใด แม้ท่านคิดถึงคุณแต่หนหลังจงช่วยบอกแก่บุตรเราด้วยเถิด ถึงมาทว่าตัวเราจะตายก็ตามบุญ") ("ฝ่ายเฮาเหลกจึงตัดนิ้วมือสูบเอาโลหิตเขียนเปนหนังสือลับซ่อนให้แก่คูเกี๋ยน ๆ ก็ใช้ให้คนสนิธถือหนังสือออกไปแจ้งแก่เฮาเกียน ๆ แจ้งหนังสือลับว่า จงโฮยคิดการกำเริบขบถต่อแผ่นดิน จึงให้หานายทัพนายกองมาปรึกษา นายทัพนายกองทั้งปวงก็โกรธ จึงว่าตัวเราก็ชาติทหารได้ทำการสงครามมาก็หลายครั้ง มาทว่าตัวจะตายด้วยความสัตย์ซื่อก็ดูประเสริฐกว่าเปนข้าของจงโฮยต้องการอันใด เราทั้งปวงจะกระทำตามอำนาจของจงโฮยก็จะพลอยเปนขบถปรากฎชื่อชั่วตัวไปด้วย เราจะช่วยกันคิดตัดการเสียให้จงได้ ทหารทั้งปวงก็ชวนกันโกรธเปนอันมาก ขณะนั้นอุยก๋วนซึ่งได้กำกับกองทัพทั้งสองฝ่าย จึงว่าท่านทั้งปวงปรึกษาก็ชอบทุกประการ ตัวเราก็จะรับทำการด้วยส่วนหนึ่ง เฮาเกียนจึงว่า ถ้าดังนั้นท่านทั้งปวงจงตระเตรียมทหารให้พร้อมทุกหมวดทุกกองเถิด เราจะรับยกเข้าไปทำการให้ทันท่วงทีอย่าให้รู้ตัว") ("ในทันใดพอได้ยินเสียงทหารเฮาเกียนแลอุยก๋วนโห่ร้องอื้ออึงเอิกเกริกตีล้อมเมืองเข้ามาทั้งสี่ด้าน เกียงอุยจึงว่าแก่จงโฮยว่า ซึ่งทหารโห่ร้องตีเข้ามาทั้งนี้มิใช่ผู้อื่น เปนพรรคพวกของขุนนางเหล่านี้มั่นคง จำจะฆ่าคนเหล่านี้เสียให้สิ้นก่อนจะเอาไว้มิได้ ว่ายังมิทันขาดคำพอเห็นแสงเพลิงติดขึ้นทั้งสี่ด้าน ทหารวิ่งตรูเข้ามาถึงข้างใน จงโฮยเห็นทหารตรูกันเข้ามาก็ตกใจ จึงปิดประตูที่อยู่เสียแล้วก็วิ่งหนีขึ้นไปอยู่ชั้นบน ทหารเฮาเกียนกับอุยก๋วนก็จุดเพลิงล้อมเข้าไป จงโฮยจึงคิดว่าตัวกูเปนชาติทหาร การจวนตัวแล้วจะคิดกลัวความตายอยู่ก็หาควรไม่ คิดฉนี้แล้วก็ถอดกระบี่ไล่ฆ่าฟันลงมา ทหารเฮาเกียนล้มตายลงประมาณเก้าคนสิบคน ทหารทั้งปวงก็ช่วยกันล้อมจงโฮยเข้าไว้ ยิงเกาทัณฑ์ระดมมาถูกจงโฮยล้มลงตายกับที่ ทหารเฮาเกียนก็เข้าตัดเอาสีสะไป")  (ค.ศ. 247 - 301) มีชื่อในภาษาจีนกลางว่า หู เยฺวียน  ชื่อรอง ชื่อ-ยฺเหวียน  ชื่อในวัยเด็ก เย่าชือ  เป็นนายทหารของรัฐวุยก๊กในยุคสามก๊กของจีน ภายหลังเป็นขุนนางของราชวงศ์จิ้นตะวันตก

 ประวัติ 
เฮาเกียนเป็นชาวอำเภอหลินจิง (臨涇縣 หลินจิงเซี่ยน) เมืองฮันเต๋ง (安定郡 อานติ้งจฺวิ้น) ซึ่งปัจจุบันคืออำเภอเจิ้น-ยฺเหวียน มณฑลกานซู่ เฮาเหลกเป็นหลานปู่ของอ้าวจุ๋น (胡遵 หู จุน) ผู้เป็นขุนพลทหารม้าและรถรบ (車騎將軍 เชอฉีเจียงจฺวิน) ของรัฐวุยก๊ก(胡奮，字玄威，安定臨涇人也，魏車騎將軍陰密侯遵之子也。) จิ้นชู เล่มที่ 57. เฮาเกียนเป็นบุตรชายของเฮาเหลก (胡烈 หู เลี่ย) ผู้เป็นข้าหลวงมณฑล (刺史 ชื่อฉื่อ) ของมณฑลฉินโจว (秦州) ในยุคราชวงศ์จิ้นตะวันตก

ในปี ค.ศ. 264 หลังจ๊กก๊กถูกพิชิต จงโฮยเริ่มก่อกบฏต่อวุยก๊กที่เซงโต๋ (成都 เฉิงตู) อดีตนครหลวงของจ๊กก๊ก เฮาเหลกบิดาของเฮาเกียนส่งคนมาแจ้งเฮาเกียนว่าจงโฮยคิดการก่อกบฏ เฮาเกียนจึงร่วมกับอุยก๋วนในการก่อการกำเริบต่อต้านจงโฮยและสังหารจงโฮยได้สำเร็จ เวลานั้นเฮาเกียนมีอายุ 18 ปี(烈子世元，時年十八，為士卒先，攻殺會，名馳遠近。) จิ้นชู เล่มที่ 36.

ในปี ค.ศ. 296 ในรัชสมัยของจักรพรรดิจิ้นฮุ่ยตี้แห่งราชวงศ์จิ้นตะวันตก เฮาเกียนได้รับการแต่งตั้งให้มีตำแหน่งเจ้าเมือง (太守 ไท่โฉ่ว) ของเมืองอิเจี๋ยง (豫章郡 ยฺวี่จางจฺวิ้น; อยู่บริเวณนครหนานชาง มณฑลเจียงซีในปัจจุบัน)(郡西學堂，晉元康六年太守胡淵字世源造) ชัวฝู เล่มที่ 67. 

ต่อมาในช่วงสงครามแปดอ๋อง (ค.ศ. 291-306) เฮาเกียนได้รับมอบหมายจากซือหม่า หลุน (司馬倫) ผู้เป็นอ๋องแห่งเตียว (趙王 เจ้าหวาง) ให้เข้ารบกับซือหมา จฺย่ง (司馬冏) ผู้เป็นอ๋องแห่งเจ๋ (齊王 ฉีหวาง) ได้รับชัยชนะหลายครั้ง

ในปี ค.ศ. 301 เฮาเกียนพ่ายแพ้ต่อซือหมา อิ่ง (司馬穎) ผู้เป็นอ๋องแห่งเซงโต๋ (成都王 เฉิงตูหวาง) เฮาเกียนยอมจำนนและถูกประหารชีวิต